**Hogyan vegyük fel a Diaszpóra Iskolatábor kisfilmet?**

Először is,**technikai dolgok:**

Milyen eszközzel vennéd fel az anyagot? Ha telóval (az is szuper, a legtöbb mostani okostelefon már HD-ben vesz fel), a lényeg az, hogy

* FEKVŐ állásban legyen a telefon, tehát mint egy tégla, és nem függőlegesen (horizontal not vertical!).
* Ha lehet, kérlek állj közel az interjúalanyhoz, NE legyen brutál háttérzaj, tehát csendes helyen.
* Nagyon szépen kérem, hogy az interjúalany NE legyen maszkban (lehet legjobb, ha kint van az udvaron).
* NE ablak előtt vedd fel az interjúkat (mert akkor nagyon sötét lesz az arc) vagy NE úgy, hogy mögötte süt erősen a nap - mindig a nap felé nézzen az alany, vagy a fény felé az arca.
* Veled beszélgessen az alany és ne a kamerába nézzen - a legjobb, ha valaki más teszi fel a kérdéseket amikor forgatsz. Ha egyedül vagy, akkor néha nézz a kamerába, néha az alany szemébe, tartani a kontaktust.
* Vágókép schnittek kérlék legyenek minimum 5 másodpercesek, és ha svenkelni szeretnél (ezt kevésbé kéne, max akkor ha nagy teremben szeretnéd mutatni hányan vannak) - akkor 3mp a schnitt elején, utána svenk, majd a végén is tartsd 3mp-t. A legjobb, ha az akció mozog a kamera előtt (kamera nem mozog), tehát az összes mozgást az alanyok végzik, nem a kamera.

**\*GDPR:** A tábor vezetőjével konzultáljunk, hogy készül egy ilyen repi videó a táborról és volt-e GDPR forma kitöltve a fiatalkorúak filmezéséről (szülők) vagy ha nem, akkor meg kéne tudni, hogy ki NEM engedélyezi, hogy gyermeke szerepeljen, mert ennélkül nem tudjuk kinyomni a csatornáinkra. Vagy mindenki kitöltött egy GDPR formát vagy ha van olyan, akiről tudjuk hogy nem engedélyezi akkor azt kéne tudni már az elején a vezetőtől. Fiatalkorúakhoz mindenképpen kell engedély és a felnőtteknek is meg kéne mondani, hogy film készül.

OK, most a tartalom:

**Vágóképek** (Te vagy ott, szóval jobban fogod látni mi az izgalmas videó)

-közös játék

-tanulás (ahol a tanár odamegy segíteni tanulónak) -- kellenek tantermi felvételek!

-kézügyesség

-evés, főzés

-közös éneklés!

**\*Fontos,** hogy több féle schnitt legyen: nagy totál, közép-közeli és közeli. Szeretjük látni a mosolygós arcokat (maszkban ugye nehéz, remélem nem igazán lesz?), tanárok arca, és szuper lenne HALLANI néha, hogy mit instruál a tanár és mit kérdez a gyerek - szóval hang nagyon fontos!

**-Ének:** ha van ének vagy zene, nagyon fontos, hogy az**egész** számot vedd fel hogy azt fel tudjam használni a vágásban. Nem baj ha közben átáll a kép, de a hangot vedd folyamatosan mert csak úgy tudom használni.

\*\* ha más lehetőség nincs, vagy nincs elég idő filmezni, akkor néha jó a filmbe egy kis állókép is.

\*\*\*Állókép mindenképpen legyen a helyszínről, városról, (pld. Tel Aviv, Christchurch, Seattle, DC, tehát sima városi képek, hogy tudjuk a film elején, hogy hol vagyunk)

**Interjúk:**

1. Kéne az egész tábornak a vezetőjével egy interjú. Medium shot (fej, vállig max, kinti háttér, fény az arcán, no maszk és csendes helyen)

* Név, szerep-pozició
* Hány résztvevője van a tábornak és honnan vannak a gyerekek?
* Ők már Izraelben (vagy ahol vagytok) születtek? Mennyire tudnak magyarul?
* Volt már ilyen tábor? Miért fontos megtartani ezt a tábort?
* Mi a tábor programja, és ebben milyen szerepe van a KMCSSZ-nek (SZUPER LENNE, ha elmondaná, hogy rohadt fontos a KMCSSZ és nélküle ezt nem lett volna).

2. Interjú az egyik magyar tanárral (helyi)

* Név, hány éveseket tanít, mi a civil foglalkozása?
* Ez a tábor hogyan más mint az eddigi magyar iskola ott? Miben különbözik?
* Milyen gyerekek jönnek magyart tanulni - mik a kihívások?
* Miért fontos ezt a tábort megtartani?

3. Interjú az egyik tanárral (Kárpát-medence)

* Név, hány éveseket tanít, mi a civil foglalkozása? Önkéntes? Cserkész?
* Milyen gyerekek jönnek magyart tanulni - mik a kihívások?
* Miért fontos ezt a tábort megtartani?
* Számára mi a legérdekesebb része ennek a tábornak?
* Hogyan más Izraelben magyart tanítani mint otthon?

4. Interjú 3-4 diákkal (kérem vegyesen fiú-lány, legyenek cukik!)

* Neve, honnan jött, hány éves?
* Jársz rendszeresen magyar iskolába?
* Mi tetszik legjobban ebben a táborban? (melyik program vagy óra?)
* Hogyan különbözik ez a tábor a rendes sulitól?

**Amikor kész van az anyag - feltöltés**

Egy sima Google drive folderbe kéne feltölteni és megosztani Pigniczky Rékával (Sajtó OV): [kmcssz.tv@gmail.com](mailto:kmcssz.tv@gmail.com))

Ilyen formában:

- interjuk

-álló képek

-vágóképek (video)

Ha bármi kérdésetek van, írjatok Rékának!

Pigniczky Réka cst.

A KMCSSZ Sajtóosztály Vezetője

+36 70 241 7366

Budapest

[KMCSSZ TV](https://vimeo.com/channels/kmcssztv)